**Vil du og din mellemtrinsklasse være med i Børnenes Nytårstale? UNICEF Danmark og bibliotekerne samarbejder om Børnenes Nytårstale og I kan være med!**

Er Børnenes Nytårstale i din årsplan? [Indsæt navn] Bibliotekerne søger klasser på mellemtrinnet som har planer om at arbejde med det undervisningsmateriale, som UNICEF Danmark har udarbejdet til Børnenes Nytårstale - et undervisningsmateriale om børns rettigheder og demokratisk dannelse, og som klæder børnene på til at skrive og holde en tale.

Bibliotekerne og UNICEF Danmark samarbejder med det formål at skabe lokalt engagement og talerstole, så børn og unges perspektiver udbredes i lokalsamfundet, og din klasse kan være med! Din klasse inviteres til to events på biblioteket i oktober/november måned – hvor biblioteket som det fysiske og offentlige rum danner rammen for børns stemme i lokalområdet.

**Er du interesseret i at høre mere om pilotprojektet og/eller tilmelde din 5. klasse? Ring eller skriv til:** [Indsæt kontaktoplysninger]

Tilmelding foregår efter først til mølle, så skynd jer at tilmelde jer hurtigst muligt.

**Børnenes Nytårstale på tur**I kan også deltage i Børnenes Nytårstale på tur. Se mere her: <https://www.unicef.dk/national/boernenes-nytaarstale/paa-tur/>

**Hvorfor Børnenes Nytårstale?**”*Voksne lader som om, de lytter til børn. Men i virkeligheden tager de os ikke alvorligt*” (Maria Højsgaard-Lauridsen, Børnenes Nytårstale 2024). Ambitionen med Børnenes Nytårstale er at styrke børns stemmer i den offentlige debat. Det er et problem, at børn ikke føler sig lyttet til. Med Børnenes Nytårstale kan vi styrke udviklingen af et samfund, hvor børns perspektiver, bekymringer og håb bliver respekteret og lyttet til. Børn har ret til at blive hørt! Reel børneinddragelse kræver både, at børn og unge har mod på at sige deres mening – men også, at voksne lytter til dem og tager dem alvorligt.

**Om Børnenes Nytårstale**UNICEF Danmark har udviklet undervisningsforløb ”Børnenes Nytårstale – ordet er dit” til mellemtrin og udskoling om taleskrivning, formidling og børns ret til at sige deres mening. Børnenes Nytårstale blev vist på tv første gang den 1. januar 2024, og tv- udsendelsen er et samarbejde mellem TV 2 og UNICEF Danmark. Børn og unge kan indsende deres nytårstaler til TV 2 i perioden 1. september - 20. november 2024. Du kan finde undervisningsmaterialet og læse mere om Børnenes Nytårstale her: [www.unicef.dk/nytaarstale](http://www.unicef.dk/nytaarstale)

Med venlig hilsen [indsæt navn] Bibliotekerne